Gy
Gy (väiketähena gy) on digraaf, mida kasutatakse ungari keeles helilise palataalse sulghääliku /ɟ/ märkimiseks. Ungari tähestikus on gy 13. täht (järgneb g-le) ja selle nimi on gyé. Gy esineb ungari sõnades sageli, see võib esineda nii sõna alguses, keskel kui lõpus, nt gyöngy, magyar, ágy. Ungarikeelses tekstis on tähe gy sagedus 1,185%. Ungari nimedes soovitatakse seda eesti keeles hääldada [dj], nt György [djördj], Győr [djöör].